ผลสำรวจความนิยมครั้งใหม่ เกี่ยวกับความนิยมในตัว ปธน.บารัค โอบามา
ผลสำรวจความคิดเห็นครั้งใหม่ แสดงว่า ปธน.บารัค โอบามา เป็นที่ 2 รองจาก ปธน. โรนัล เรแกน ในด้านของการได้รับคะเเนนสนับสนุนจากประชาชน เมื่อ
นอกจากนี้ผู้ที่สนับสนุน ปธน.บารัค โอบามา อย่างแข็งขันซึ่งบางส่วนเป็นพวกเดโมแครตหัวเสรีนิยมนั้น กำลังโจมตีท่านประธานาธิบดี ตอนที่ สว.อเมริกันบารัค โอบามาได้รับเลือกตั้งเป็นประธานาธิบดี พวกเดโมแครตหัวเสรีนิยมยืนหยัดสนับสนุน ท่านประธานาธิบดีอย่างเข้มแข็งพวกเขาเชื่อมั่นว่า บุรุาที่นิตยสารฉบับหนึ่ง ตั้งฉายาให้ว่า วุฒิสมาชิกหัวเสรีนิยมมากที่สุดของอเมริกาคงจะไม่ทำให้พวกเขาผิดหวัง แต่ขณะนี้ พวกเขาไม่สู้จะแน่ใจเสียแล้ว คุรริชาร์ด ตรัมก้า ประธานของสหบาลแรงงาน AFL-CIOซึ่งเป็นสหบาลแรงงานใหญ่ที่สุดในอเมริกา กล่าวติเตือนซ้ำแล้วซ้ำอีกเมื่อเร็วๆ นี้เกี่ยวกับเรื่องที่เขามองเห็นว่า เป็นการขาดความรีบด่วนของประธานาธิบดีบารัคโอบามา บรรดานักวิเคราะห์ทางการเมืองกล่าวว่า ประธานาธิบดีบารัคโอบามา กำลังประสพปัญหายุ่งยากหลายปัยหา ซึ่งจะขบแก้ให้หมดไปไม่ได้ง่ายๆซึ่งรวมถึงสงคราม 2 สงคราม การปฏิรูปการดูแลบริบาลสุขภาพ และภาวะคนว่างงานซึ่งอยู่ในอัตราที่สูงกว่าในช่วงใดๆ ในรอบ 26 ปีมานี้ ผลการสำรวจความคิดเห็นของประชาชนอเมริกันโดยสำนักแกลลัพแสดงว่า เมื่อมองในแง่ของการได้คะเเนนความนิยมต่ำตอนเริ่มดำรงตำแหน่งประธานาธิบดีปีที่ 2 แล้ว ประธานาธิบดีบารัค โอบามาจะเป็นรองก็แต่ประธานาธิบดีโรนัล เรแกน ผู้สื่อข่าวประจำทำเนียบขาวของนิตยสารยูเอส นิวส์ แอนด์เวิล์ด รีพอร์ท เคน วอลซ์ กล่าวไว้ตอนนี้ว่า ที่ทำเนียบขาวยังคงรู้สึกว่าปีนี้จะเป็นปีที่ประสพความสำเร็จ คำตอบอยุ่ที่ว่าฝ่ายเดโมแครตจะทำอย่างไรในการเลือกตั้งกลางสมัยขณะนี้ ดูสถานการณ์ไม่สู้จะดีนักแต่ยังอีกนานกว่า จะมีการเลือกตั้งกลางสมัย นอกจากนี้ผลสำรวจเมื่อสัปดาห์ที่แล้วยังชี้ว่าประธานาธิบดีบารัค โอบามา ได้คะแนนนิยมร้อยละ 50ซึ่งต่ำกว่าตอนที่ท่านประธานาธิบดีได้รับเลือกตั้ง ซึ่งอยู่ในระดับร้อยละ 68สำนักแกลลัพกล่าวว่า การที่คะเเนนนิยมของ ปธน.บารัค โอบามาตกต่ำลงไปอย่างรวดเร็วนี้ เป็นการเตือนว่าท่านประธานาธิบดี ถึงจุดที่จะสูญเสียการสนับสนุนของฝ่ายเสียงข้างมากแล้ว